GFPT แจ้งเหตุไฟไหมโรงงานมีประกันคุ้มครอง! พร้อมเดินเครื่องผลิตตามปกติ 19 ต.ค.นี้
GFPT แจ้งเหตุไฟไหมโรงงานมีประกันคุ้มครอง! พร้อมเดินเครื่องผลิตตามปกติ 19 ต.ค.นี้
GFPT แจ้งเหตุไฟไหมโรงงานมีประกันคุ้มครอง! พร้อมเดินเครื่องผลิตตามปกติ 19 ต.ค.นี้
17 ต.ค. 2562

บริษัท จีเอฟพีที จำกัด (มหาชน) หรือ GFPT แจ้งว่าเมื่อวันที่ 17 ตุลาคม 2562 เวลาประมาณ 01.30 น. ได้เกิดเหตุไฟไหม้บริเวณห้องเครื่องในโรงงานผลิตของบริษัท ที่จังหวัดสมุทรปราการ ซึ่งขณะนี้สามารถควบคุมเพลิงได้ สำหรับสาเหตุของต้นเพลิง และความเสียหายอยู่ระหว่างการตรวจสอบ
ทั้งนี้ จากการตรวจสอบเบื้องต้นพบว่า สาเหตุของต้นเพลิงเกิดจากไฟฟ้าลัดวงจรเครื่องมอเตอร์ ในบริเวณห้องเครื่องใกล้เคียงกับโรงงานแปรรูปปรุงสุก แต่ไม่ได้ลุกลามไปยังส่วนอื่น  ๆ ขณะที่ทรัพย์สินส่วนที่เสียหายจากเพลิงไหม้ในครั้งนี้ บริษัทมีการทำประกันการคุ้มครองความเสียหายจากอัคคีภัยไว้ทั้งหมด
อย่างไรก็ตาม จากเหตุการณ์ดังกล่าว บริษัทจึงหยุดการผลิตโรงงานแปรรูปปรุงสุกและโรงงานแปรรูปเนื้อไก่เป็นระยะเวลา 2 วัน เพื่อตรวจสอบความเสียหายที่เกิดขึ้น ในส่วนโรงงานแปรรูปเนื้อไก่จะเปิดดำเนินการผลิตได้ตามปกติในวันที่ 19 ตุลาคม 2562 ในส่วนของโรงงานแปรรูปปรุงสุกคาดว่าจะเปิดดำเนินการผลิตได้บางส่วนในอีก 3-4 สัปดาห์